{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu Pravilnika o izmjenama Pravilnika o katastru infrastrukture"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVA BRKARIĆ","PRAVILNIK ","Za KD VODOVOD I KANALIZACIJA d.o.o., Rijeka\nPredlažemo uskladiti, odnosno pojasniti terminologiju i podjele u Pravilniku i Dodatku 2 Tehničkih specifikacija za izradu geodetskih elaborata infrastrukture i zapise (Razmjenski format zapisa za inicijalni uvoz), a kako bi vlasnici infrastrukture unosili istoznačne podatke.","Nije prihvaćen","Ovim Pravilnikom u potpunosti su usklađeni termini koji se upotrebljavaju u tekstu Pravilnika i u tekstu Dodatka 1 i 2 Tehničkih specifikacija za izradu geodetskih elaborata infrastrukture i zapise."]
[2,"GRUNTEXPERT DRUŠTVO S OGRANIČENOM ODGOVORNOŠĆU ZA GEODETSKE DJELATNOSTI I DRUGE USLUGE","PRAVILNIK ","Poštovani, molim da se prilikom izmjena ovog pravilnika razmotri i pokuša riješiti i sljedeće pitanje. Naime, Zakonom o gradnji je propisano što je potrebno priložiti zahtjevu za ishođenje uporabne dozvole - \"geodetsku snimku izvedenog stanja građevine ili geodetski elaborat i/ili drugi akt određen posebnim propisima na temelju kojega se u katastru, odnosno katastru infrastrukture i zemljišnoj knjizi evidentiraju zgrade, druge građevine, odnosno način korištenja zemljišta s podacima o lomnim točkama građevine, građevne čestice, odnosno obuhvata zahvata u prostoru prikazane u GML formatu u elektroničkom obliku\", te kao što vidimo obavezan je geodetski elaborat evidentiranja infrastrukture u katastru. Kao geodetskom izvoditelju javlja mi se dilema da li je potrebno ovaj elaborat infrastrukture izrađivati samo za izgrađenu infrastrukturu koja je predmet građevinske dozvole (npr. izgradnja vodovodne mreže ili plinovoda) ili se ovaj elaborat mora izrađivati za svu infrastrukturu koja je \"posredno\" izgrađena uz građevinsku dozvolu predmetne zgrade jer je i sadržana u glavnim projektima te zgrada ne može funkcinirati bez nje (odvodnja, elektroprojekt, itd.). Uglavnom da dodatno pojasnim pitanje je li potrebno izrađivati elaborat infrastrukture prilikom ishođenja uporabne dozvole za npr. obiteljsku kuću ili industrijsku halu. Kako bi razriješili ovu dilemu molim da se odgovor ili objašnjenje na neki način ugradi u ovaj pravilnik. Dodatno ističem svoje mišljenje - sva izgrađena infrastruktura (bilo \"javna ili privatna\") bi se trebala evidentirati u katastru infrastrukture s ciljem čim boljeg i jasnijeg planiranja budućih radova, lakšeg otkrivanja i zaštite imovine. Unaprijed hvala.","Primljeno na znanje","Navedeno nije predmet ovoga Pravilnika nego drugog propisa kojim se uređuje gradnja."]
[3,"IVA BRKARIĆ","PRAVILNIK ,\nČlanak 2.","Za KD VODOVOD I KANALIZACIJA d.o.o., Rijeka\nU točci 7.b) predlažemo dodati: upojne građevine, crpne stanice, sabirne i septičke jame (objekti u vlasništvu privatnih osoba), okna kućnih priključaka (osim ako spadaju pod okna)","Nije prihvaćen","Objekti infrastrukture koji se evidentiraju u katastru infrastrukture usklađeni su s podacima koje vlasnici, odnosno upravitelji infrastrukture dostavljaju Državnoj geodetskoj upravi sukladno članku 126. važećeg Zakona o državnoj izmjeri i katastru nekretnina."]
[4,"IVA BRKARIĆ","PRAVILNIK ,\nČlanak 2.","Za KD VODOVOD I KANALIZACIJA d.o.o., Rijeka\nU točci 6. a) predlažemo izbaciti naziv glavni budući isto podrazumijeva da postoje i cjevovodi koji nisu glavni, a koji ovdje nisu navedeni; izbaciti cjevovod sirove vode\nU točci 6. b) molimo pojašnjenje terminologije za crpne stanice i prepumpne stanice, okna kućnih priključaka (osim ako spadaju pod okna)\nU točci 7. a) predlažemo umjesto \"(kolektori i) fekalnih\" pisati \"sanitarnih\"","Djelomično prihvaćen","Prijedlog za točku 6.a i 6.b se ne prihvaća jer objekti infrastrukture koji se evidentiraju u katastru infrastrukture su usklađeni s podacima koje vlasnici, odnosno upravitelji infrastrukture dostavljaju Državnoj geodetskoj upravi sukladno članku 126. važećeg Zakona o državnoj izmjeri i katastru nekretnina.\n\nPrijedlog za točku 7.a se prihvaća."]